b'\n_START_ARTICLE_\nHenry Maitland Wilson\n_START_SECTION_\nTidlige liv og milit\xc3\xa6rkarriere\n_START_PARAGRAPH_\nWilson var \xc3\xa6ldste s\xc3\xb8n af Suffolk godsejeren Kaptajn Arthur Maitland Wilson og Harriet Kingscote, en efterkommer efter 1. jarl af Howe. Han fik sin uddannelse p\xc3\xa5 Eton og efter at have g\xc3\xa5et p\xc3\xa5 Sandhurst blev han udn\xc3\xa6vnt til sekondl\xc3\xb8jtnant i Riffel Brigaden i marts 1900, og gjorde tjeneste i Sydafrika under Boerkrigen. Han blev tildelt Queen\'s og King\'s South Africa Medal hver med to sp\xc3\xa6nder._NEWLINE_Efter at v\xc3\xa6re blevet forfremmet til kaptajn i 1908 gjorde han tjeneste i Irland og i 1911 blev han adjudant for Oxford OTC. Han blev sendt til Frankrig i 1914 som brigademajor i 16. britiske division. Fra 1915 f\xc3\xb8rte hans evner som stabsofficer til at han blev flyttet fra regimentstjeneste og f\xc3\xb8rst blev GSO 2 for den 41. division i slaget ved Somme og for 19. korps i Tredje slag ved Ypres. I oktober 1917 blev han udn\xc3\xa6vnt til GSO 1 i den newzealandske division. For han indsats i krigen blev han tildelt DSO i 1917 og blev tre gange n\xc3\xa6vnt i depecher._NEWLINE_Efter at v\xc3\xa6re blevet h\xc3\xa5ndplukket til det f\xc3\xb8rste stabskursus efter krigen p\xc3\xa5 Camberley og en tur p\xc3\xa5 Sandhurst, vendte han tilbage til sit gamle regiment. Han tilbragte tre \xc3\xa5r som "chief umpire" for 2. division under general Philip Chetwode hvilket kraftigt fremskyndede hans professionelle udvikling. Efterf\xc3\xb8lgende overtog han kommandoen over sit regiments f\xc3\xb8rste bataljon og tilbragte tre \xc3\xa5r ved Nordvestgr\xc3\xa6nsen i Britisk Indien. Her brugte han tid p\xc3\xa5 at bes\xc3\xb8ge stammefolkene og p\xc3\xa5 at dyrke sport._NEWLINE_Han kom i 1930\'erne tilbage for at v\xc3\xa6re instrukt\xc3\xb8r p\xc3\xa5 Camberley, og havde perioder, hvor han var p\xc3\xa5 halv betaling. Var var involveret i udviklingen af motoriseret infanteri som samarbejder med pansrede styrker, hvilket f\xc3\xb8rte til udviklingen af de motoriserede bataljoner.\n_START_SECTION_\n\xc3\x86gypten (1939 \xe2\x80\x93 1941)\n_START_PARAGRAPH_\nI juni 1939 blev Wilson udpeget til chef for de britiske styrker i \xc3\x86gypten, og han var ogs\xc3\xa5 ansvar for at give milit\xc3\xa6r r\xc3\xa5dgivning til en lang r\xc3\xa6kke lande fra Abessinien til den Persiske havbugt. Han opslog hovedkvarter i Kairo og gennemf\xc3\xb8rte vellykkede forhandlinger med den \xc3\xa6gyptiske regering i dens sommerkvarter i Alexandria. Traktaten fra 1936 fastlagde, at den \xc3\xa6gyptiske h\xc3\xa6r skulle k\xc3\xa6mpe under britisk kommando i tilf\xc3\xa6lde af krig og forst\xc3\xa6rke den begr\xc3\xa6nsede styrke, der var til hans r\xc3\xa5dighed \xe2\x80\x93 en pansret division under etablering (det blev serene til 7. pansrede division) og 8 bataljoner infanteri. Han koncentrerede sine styrker ved Mersa Matruh ca. 150 km fra gr\xc3\xa6nsen til Libyen._NEWLINE_I begyndelsen af august blev Archiball Wavell udpeget til \xc3\xb8verstkommanderende i Mellem\xc3\xb8sten, og han sendte forst\xc3\xa6rkninger, som Wilsom havde rekvireret. I begyndelsen drejede det sig om 4. indiske infanteridivision og dele af 6. australske division og i takt med at opmarchen ved Mersa Matruh fortsatte, blev ogs\xc3\xa5 Richard O\'Connor og hans stab i ved 7. infanteridivision i Pal\xc3\xa6stina flyttet til \xc3\x86gypten for at forst\xc3\xa6rke Wilsons kommandostruktur der. O\'Connors hovedkvarter, som i starten fik betegnelsen 6. infanteri division, blev aktiveret i november og fik ansvar for tropperne ved Mersa Matruh. Det blev omd\xc3\xb8bt til Western Desert Force i juni 1940._NEWLINE_Da krigen br\xc3\xb8d ud erkl\xc3\xa6rede b\xc3\xa5de \xc3\x86gypten og Italien sig uventet som ikke-krigsf\xc3\xb8rende. Med kraftig propaganda i radioen i vinteren 1939 fors\xc3\xb8gte tyskerne at vende \xc3\xa6gypterne mod briterne. Wilson var ansvarlig for at sikre fortsat samarbejde fra de \xc3\xa6gyptiske ledere til sin defensive opmarch og han koncentrerede sig om at bygge vej og forsyne sine fremskudte stillinger._NEWLINE_Den 10. juni 1940 erkl\xc3\xa6rede den italienske diktator Benito Mussolini krig. Wilsons styrker invaderede straks Libyen; men deres fremrykning stoppede, da Frankrig den 17. juni bad om en v\xc3\xa5benstilstand og italienerne kunne flytte deres styrker fra den tunesiske gr\xc3\xa6nse i vest og forst\xc3\xa6rke de fire divisioner, som havde st\xc3\xa5et overfor Wilson i \xc3\xb8st. De italienske styrker invaderede \xc3\x86gypten i september 1940, og rykkede ca. 100 km frem og besatte Sidi Barrani. Wilson stod overfor en langt st\xc3\xb8rre styrke. Han havde 31.000 tropper mod italienernes 80.000, 120 kampvogne mod 275 og 120 kanoner mod 250. Han var klar over at situationen var af en karakter, hvor l\xc3\xb8sningen ikke findes i l\xc3\xa6reb\xc3\xb8gerne. Som andre h\xc3\xa6rchefer i 1940\'erne var han blevet skolet i den strategi, som Robert E. Lee og Stonewall Jackson havde benyttet i Virginia under den amerikanske borgerkrig, og i dyb hemmelighed planlagde han at afbryde den overlegne styrkes fremrykning ved at angribe dens lange forsyningslinjer p\xc3\xa5 de rette steder. Efter et m\xc3\xb8de med Sir Eden og Wavell i oktober og efter at have afvist Wavells forslag om et knibtangsangreb indledte Wilson Operation Compass den 7. december 1940. Strategien var yderst succesfuld, og de italienske styrker blev hurtigt delt midt over._NEWLINE_Wilson f\xc3\xb8rte kontrol over de f\xc3\xb8rste trin i felttoget, hvor den britiske h\xc3\xa6r fik sine f\xc3\xb8rste sejre p\xc3\xa5 slagmarken i krigen og rykkede frem til gr\xc3\xa6nsen til Libyen. Wilson kunne inds\xc3\xa6tte det s\xc3\xa6rdeles mobile motoriserede infanteri i sammenh\xc3\xa6ng med panserstyrker, som han havde v\xc3\xa6ret med til at udvikle i 1930\'erne. Denne f\xc3\xb8rste succes p\xc3\xa5 landjorden blev udnyttet af Winston Churchill til at afstive moralen p\xc3\xa5 hjemmefronten, og Wilson fik tildelt et KCB ridderkors._NEWLINE_Efter erobringen af Tobruk blev Wilson kaldt tilbage til Kairo, hvor han blev tilbudt og modtog posten som milit\xc3\xa6rguvern\xc3\xb8r over Cyrenaica. Den 22. februar 1941 nogle f\xc3\xa5 dage efter at han havde overtaget posten, m\xc3\xb8dtes han med Wavell, Eden og Dill som var p\xc3\xa5 udkig efter en overordnet chef til at lede forst\xc3\xa6rkningerne til Gr\xc3\xa6kenland._NEWLINE_Da Operation Compass fortsatte med succes i 1941 og resulterede i et fuldst\xc3\xa6ndigt nederlag for den italienske h\xc3\xa6r i Nordafrika, opn\xc3\xa5ede Wilson, som allerede var h\xc3\xb8jt anset af Anthony Eden, der havde v\xc3\xa6ret hans regimentskollega under 1. Verdenskrig og nu var blevet krigsminister, ogs\xc3\xa5 Winston Churchills tillid. I en radiotale sagde Churchill: "General Wilson, som leder Nilh\xc3\xa6ren, havde ry for at v\xc3\xa6re en af de dygtigste taktikere, og f\xc3\xa5 vil i dag h\xc3\xa6vde andet."\n_START_SECTION_\nGr\xc3\xa6kenland (april 1941)\n_START_PARAGRAPH_\nWilson blev udpeget til at lede Commonwealth ekspeditionsstyrken, der bestod af to infanteridivisioner og en pansret brigade, som blev sendt til Gr\xc3\xa6kenland for at bist\xc3\xa5 gr\xc3\xa6kerne i den Gr\xc3\xa6sk-italienske krig og den senere tyske invasion i april 1941. Selv om de allierede styrker var h\xc3\xa5bl\xc3\xb8st utilstr\xc3\xa6kkelige mente Churchills krigskabinet, at det var vigtigt at yde st\xc3\xb8tte til det eneste land udenfor Commonwealth, der gjorde modstand mod Aksemagternes fremrykning. Ikke overraskende blev Wilson snart tvunget til at foretage en taktisk tilbagetr\xc3\xa6kning til Kreta.\n_START_SECTION_\nSyrien, Irak og Pal\xc3\xa6stina (1941 \xe2\x80\x93 1943)\n_START_PARAGRAPH_\nVed tilbagekomsten fra Gr\xc3\xa6kenland i maj 1941 blev Wilson udpeget til \xc3\x98verstkommanderende for de britiske styrker i Pal\xc3\xa6stina og Transjordan. Han havde kontrollen over Felttoget i Syrien og Libanon, hvor fortrinsvis australske, britiske, indiske og Frie franske styrker overvandt Vichy-franske styrker i h\xc3\xa5rde kampe. Han blev tildelt GBE i marts og forfremmet til fuld general i maj. I oktober 1941 overtog han kommandoen over den britiske 9. arm\xc3\xa9 i Syrien og Pal\xc3\xa6stine og fik den honor\xc3\xa6re tiden Aide-de-Camp General for kongen._NEWLINE_Som en solid, p\xc3\xa5lidelig og popul\xc3\xa6r garvet officer var Wilson Winston Churchills valg som efterf\xc3\xb8lger til general Sir Claude Auchinleck som chef for 8. arm\xc3\xa9 i august 1942; men efter pres fra chefen for imperiegeneralstaben general Alan Brooke blev posten i stedet givet til Bernard Law Montgomery (efter Strafer Gotts d\xc3\xb8d). I stedet blev Wilson udpeget til at lede den nye uafh\xc3\xa6ngige kommando for Persien og Irak, som omfattede den 10. arm\xc3\xa9 under Edward Quinan. Denne kommando, som havde v\xc3\xa6ret en del af den mellem\xc3\xb8stlige kommando da det lod til, at Tyskland, efter succesen i det sydlige Rusland, m\xc3\xa5ske ville invadere Persien (Iran).\n_START_SECTION_\n\xc3\x98verstkommanderende i Mellem\xc3\xb8sten (1943)\n_START_PARAGRAPH_\nI februar 1943, efter Montgomerys succes i Andet slag om el-Alamein og uddrivelsen af aksestyrkerne fra Libyen blev Wilson udpeget til \xc3\xb8verstkommanderende i Mellem\xc3\xb8sten. Mellem\xc3\xb8sten var p\xc3\xa5 dette tidspunkt forholdsvis fjernt fra de vigtigste kampomr\xc3\xa5der, men efter ordre fra London om at foretage en afledningsoperation under kampene i Italien organiserede han i september 1943 det Dodekanesiske felttog, som var et fors\xc3\xb8g p\xc3\xa5 at bes\xc3\xa6tte de sm\xc3\xa5 gr\xc3\xa6ske \xc3\xb8er Kos, Leros og Samos. Fors\xc3\xb8get slog fejl, og britkerne led store tab under tyske luftangreb og efterf\xc3\xb8lgende lands\xc3\xa6tninger. Felttoget blev kraftigt kritiseret i Storbritannien.\n_START_SECTION_\n\xc3\x98verstkommanderende for de allierede styrker i Middelhavet (1944)\n_START_PARAGRAPH_\nWilson efterfulgte Dwight D. Eisenhower som \xc3\xb8verstkommanderende for de allierede styrker i Middelhavet den 8. januar 1944. P\xc3\xa5 denne post ud\xc3\xb8vede han den strategiske kontrol over felttoget i Italien. Han gik st\xc3\xa6rkt ind for en invasion af Tyskland fra Donausletten, men det blev ikke til noget, da h\xc3\xa6rene i Italien blev sv\xc3\xa6kket for at st\xc3\xb8tte andre krigsskuepladser._NEWLINE_En f\xc3\xb8rsteh\xc3\xa5ndsberetning om denne periode kan l\xc3\xa6ses i "To War With Whitacker", krigsdagb\xc3\xb8gerne fra grevinden af Ranfurly, som fungerede som Wilsons personlige sekret\xc3\xa6r i 2\xc2\xbd \xc3\xa5r. ISBN 0-7493-1954-2\n_START_SECTION_\nWashington (1945 \xe2\x80\x93 1947)\n_START_PARAGRAPH_\nEfter feltmarskal Sir John Dills d\xc3\xb8d i december 1944 blev Wilson afl\xc3\xb8st som \xc3\xb8verkommanderende, forfremmet til feltmarskal og sendt til Washington for at blive chef for den britiske milit\xc3\xa6rmission. Han overtog posten i januar 1945. Han blev efterfulgt i Middelhavet af feltmarskal Sir Harold Alexander. Wilson fortsatte med at fungere i Washington indtil i 1947, til b\xc3\xa5de briternes og amerikanernes tilfredshed. Pr\xc3\xa6sident Harry S. Truman tildelte ham Distinguished Service Medal i november 1945._NEWLINE_En af Wilsons mest hemmelige opgaver var som det britiske milit\xc3\xa6rs repr\xc3\xa6sentant i "Combined Policy Committee" som arbejdede med udvikling, produktion og aftestning af atombomben. I Wilsons tanker stod det klart at anvendelsen af bomben til at afslutte krigen mod Japan ville spare et stort antal amerikanske og japanske liv ved at undg\xc3\xa5 en forhaling af krigen p\xc3\xa5 det japanske hovedland._NEWLINE_Da Wilson forlod Washington den 22. april 1947 som hans gamle ven "Ike" og sagde farvel p\xc3\xa5 stationen. I september 1948 skrev Eisenhower forordet til Wilsons bog om sine krigserindringer.\n_START_SECTION_\nEfter krigen\n_START_PARAGRAPH_\nI january 1946 blev han udpeget til ADC for kongen og blev derp\xc3\xa5 adlet som Baron Wilson af Libyen og Stowlangtoft i Suffolk. Fra 1955 til 1960 var han Constable of the Tower of London. Wilson havde giftet sig med Hester Wykeham i 1914 og havde en s\xc3\xb8n og en datter. S\xc3\xb8nnen, oberstl\xc3\xb8jtnant Patrick Maitland Wilson, ledsagede sin far i Mellem\xc3\xb8sten under 2. Verdenskrig som efterretningsofficer. S\xc3\xb8nnens erindringer: Where the Nazis Came, giver anekdoter og beskrivelser af vigtige h\xc3\xa6ndelser under hans fars indsats under 2. Verdenskrig._NEWLINE_Wilson blev aldrig en velhavende mand. Da han d\xc3\xb8de som baron og feltmarskal, blev hans formue opgjort til 2.952 GBP. Hans eneste s\xc3\xb8n Patrick efterfulgte ham som baron.'